### Beslutningstema

I denne sag skal der tages stilling til godkendelse af 3 restaureringsprojekter efter Vandløbslovens bestemmelser.

### Sagsfremstilling

Klima, Natur og Grøn Omstilling udarbejder vandløbsprojekter, der medvirker til at opnå en god økologisk tilstand i de målsatte vandløb. Vandløbsmyndigheden skal godkende projekterne i henhold til Vandløbslovens bestemmelser.

Der er søgt om 3 anlægsprojekter:

[adresse] - ca. 7,5 km i [adresse] fra [adresse] til [adresse].

Der bliver udskiftet bund (fra sand til grus), udlagt 7 gydebanker og udlagt skjulesten. En overkørsel, der fungerer som en delvis spærring bliver ombygget, og to overkørsler, der ikke er i brug, bliver fjernet. Projektet er en udmøntning af det indsatsprogram, som følger af Statens Vandplan. Projektet omfatter de virkemidler, som er fastlagt i Indsatsprogrammet, og som Vandrådene har bidraget til. Ud over de nævnte foranstaltninger bliver der anlagt 2 permanente sandfang. Sandfangene er ikke en del af vandplanindsatsen for dette projekt, men bliver anlagt på vandløbsmyndighedens initiativ. Med projektet bliver der ikke ændret på vandløbets vandføringsevne.

[adresse] - ca. 800 meter fra [adresse] (ved okkersøen) i Løgumkloster, til udløbet i Oscar Johnsen.

Med projektet bliver vandløbet genslynget, og vandløbsbunden bliver hævet. Der bliver etableret 7 gydebanker og udlagt skjulesten. Projektet er ikke et vandplan-projekt, men udspringer af et samarbejde mellem Lystfiskerforeningen, Refugiet, [adresse], Lokalrådet og Tønder Kommune. I tilknytning til projektet anlægger Refugiet et [adresse] til barfodsterapi. Med projektet bliver vandstanden hævet i størrelsesordenen 40 - 0 cm fra okkersøen til udløbet i Oscar Johnsen.

Landeby Bæk, nord for Løgumkloster.

Projektet omfatter ombygning af et styrt til et ca. 220 meter langt gyde-stryg. Der bliver etableret et sandfang umiddelbart opstrøms stryget. Projektet er ikke et Vandplan-projekt, men er kommet i stand efter henvendelse fra en lodsejer. Opstrøms sandfanget falder vandstanden en anelse (2-3 cm.) og på strækningen, hvor selve stryget bliver etableret, stiger vandstanden indtil ca. 30 cm.

Et oversigtskort er vedlagt.

Ud over den sædvanlige grødeskæring er der med projekterne også søgt om særlig vedligeholdelse af projektstrækningerne - gerne hånd-vedligeholdelse. Der er også ønske om luftning af gydebanker.

Med vandløbsmyndighedens godkendelse bliver det stillet vilkår om, at gydebankerne ikke må anlægges over regulativmæssig bund, og antallet af skjulesten bliver reduceret i forhold til det ansøgte - begge vilkår skal sikre, at vandføringen i vandløbet ikke bliver forringet, og at grødeskæringen kan gennemføres fremover. Med godkendelsen bliver der fastsat en vedligeholdelsesbestemmelse på projektstrækningerne. For Fiskbæk og [adresse] bliver der, på projektstrækningerne, introduceret vedligeholdelse med le, svarende til formuleringerne i de nye fremlagte regulativer. For stryget i [adresse] Bæk vil vedligeholdelsen være uændret i forhold til de gældende bestemmelser.

Luftning af gydebanker og lignende plejeforanstaltninger er ikke en del af den fremtidige sædvanlige vedligeholdelse.

Ib Olesen og udkast til godkendelse bliver fremlagt i 8 ugers offentlig høring.

### Økonomi

Anlægsudgifterne til Fiskbæk-projektet afholdes af statlige tilskudsordninger - bortset fra sandfangene, hvor udgiften afholdes af driftsmidler fra Kommunens vandløbsvedligeholdelse.

Projektet i Kåre Vestergaard er finansieret af fondsmidler med et mindre bidrag fra Kommunens projektmidler.

Sandfanget og ombygningen af styrtet i [adresse] er udelukkende finansieret af Kommunens projektmidler.

Vandløbsmyndigheden har - som hidtil - ansvar for vedligeholdelsen af vandløbene i form af grødeskæring, opretholdelse af den fastlagte vandføringsevne (vandløbets skikkelse) og tømning af sandfang. Det terapeutiske [adresse] bliver dog vedligeholdt af Refugiet.

Udgifterne til vedligeholdelse af projektstrækningerne bliver større end på almindelige vandløbsstrækninger - håndvedligeholdelse og ekstra tilsyn. Hertil kommer udgifter til drift af 3 nye sandfang. Udgifterne kan rummes indenfor den eksisterende driftsramme i Drift - Teknik & Miljø.

### Lovgrundlag

Vandløbsloven

### Indstilling Fagchef for Teknik og Miljø indstiller,

|  |  |
| --- | --- |
| at | de 3 restaureringsprojekter i henholdsvis [adresse], [adresse] og [adresse], herunder den fremtidige vedligeholdelse godkendes, og |
| at | projekterne godkendes under forudsætning af, at der ikke indkommer væsentlige bemærkninger i høringsperioden. |

### Beslutning

Sagen sendes tilbage til forvaltningen.